Doodskis-saak: Appèl slaag, vonnis verminder | Netwerk24
Doodskis-saak: Appèl slaag, vonnis verminder
Deur Kaydene Jordaan 02 Desember 2019 10:24
Die appèlaansoek van die sogenaamde doodskis-twee het Maandag in die appèlhof in Bloemfontein geslaag.
Die appèlhof het beslis Willem Oosthuizen en Theo Jackson word effektief tot vyf jaar gevonnis.
Die vonnis is terugwerkend tot Augustus 2017 toe hulle skuldig bevind is.
Hulle is in die rondgaande hof in Middelburg, Mpumalanga, skuldig bevind aan die aanranding en ontvoering van Victor Mlotshwa nadat hulle hom “wou goed skrik maak” deur hom in 'n doodskis in te dwing nadat hy glo koperkabels gesteel het.
Hulle is in Oktober 2017 onderskeidelik effektief 11 en 14 jaar tronkstraf opgelê.
Die appèlhof het Oosthuizen vyf jaar tronkstraf opgelê vir aanranding en ’n jaar vir ontvoering, wat samelopend uitgedien word.
Jackson is ook vyf jaar tronkstraf vir aanranding en ’n jaar vir ontvoering opgelê, en ook nog een jaar vir regsverydeling.
Willem Oosthuizen en Theo Jackson tydens ’n vorige hofverskyning. Foto: Deaan Vivier
Meer oor: Theo Jackson | Willem Oosthuizen | Middelburg | Doodskis-Saak
'Doodskis-2' se appèl aangehoor
Doodskis-twee mag aansoek doen om appèl